Fantova u Fantoba ye l'apellido d'un linache d'infanzons aragoneses documentaus dende o sieglo XVIII en o municipio de Binazet, en a comarca d'a Cinca Meya y provincia de Uesca. L'apellido probablement dimana d'o lugar de Fantova, en a val d'o río Esera (baixa Ribagorza), que en l'actualidat fa parte d'o municipio de Graus, y formó ramificacions que fincoron en belaltras comarcas, como lo vecín Sobrarbe, a on que se conoix casas que han nombre «Fantova/oba» en O Lumo de Ranyín (A Fueva) y belaltros lugars.